Éric de Moulins d'Amieu de Beaufort

**Éric de Moulins-Beaufort** (fullt navn: **Éric de Moulins d'Amieu de Beaufort **; født 30. januar 1962 i Landau in der Pfalz i Vest-Tyskland) er en fransk katolsk erkebiskop av Reims og leder av Den franske bispekonferanse.
## Liv og virke
### Bakgrunn
Éric de Moulins-Beaufort va sønn av den franske offiser Jean-Louis de Moulins d'Amieu de Beaufort og hans hustru Françoise Liénard; faren var stasjonert i Vest-Tyskland i 1962. 

Etter å ha studert statsvitenskap ved Institut d'études politiques de Paris og økonomi ved Université de Paris II, fullførte han et år med åndelig formasjon i erkebispedømmet Paris ved *Maison Saint-Augustin*. I 1985 begynte han å studere katolsk teologi ved Institutt for teologiske studier i Brussel. Han fortsatte studiene i 1990 ved Séminaire français de Rome (i Roma) og ved Institut catholique de Toulouse, og fullførte studiene med en doktorgrad i teologi.

### Prest
Den 29. juni 1991 ble han ordinert til prest for erkebispedømmet Paris. Fra 1992 til 2000 var han rektor for presteseminaret i Paris, deretter sogneprest i menigheten *Saint Paul-Saint Louis*. I 2005 utnevnte erkebiskop André Vingt-Trois ham til sin personlige sekretær. Han undervist også i katolsk teologi ved *Faculté Notre-Dame de l'École Cathedrale* i Paris fra 1992. I 2005 ble han også utnevnt til generalvikar for erkebispedømmet Paris.
### Hjelkpebiskop i Paris
Den 21. mai 2008 utnevnte pave Benedikt XVI ham til titulærbiskop av *Cresima* og hjelpebiskop i Paris. Han mottok sin bispeordinasjon den 5. september 2008 i katedralen Notre-Dame de Paris av kardinalerkebiskop Vingt-Trois. Medkonsekratorer var biskopen av Versailles, Éric Aumonier, biskopen av Saint-Denis bispedømme, Olivier de Berranger IdP, og biskopen av Pontoise, Jean-Yves Riocreux, samt erkebiskopen av Rennes, Pierre d'Ornellas.

### Erkebiskop av Reims
Pave Frans utnevnte ham til erkebiskop av Reims den 18. august 2018.  Innsettelsen fant sted den 28. oktober samme år.

I 2019 ble han valgt til medformann for Rådet for kristne kirker i Frankrike, samt medlem av konferansen for de ansvarlige for religiøs tilbedelse i Frankrike, og medlem av Kommisjonen for dialog mellom Den hellige stol, den katolske kirke i Frankrike og den franske regjering.

I 2019 ble Éric de Moulins-Beaufort valgt til å etterfølge Georges Pontier som ny president for Den franske bispekonferanse, hans treårsperiode begynte den 1. juli samme år. I april 2022 ble han valgt for en ny treårsperiode.
## Skrifter
* *Anthropologie et mystique selon Henri de Lubac: «l’esprit de l’homme», ou la présence de Dieu en l’homme*, Éditions du Cerf 2003, ISBN 978-2-204-06716-4.
* mit Enzo Bianchi: *Vatican II, une boussole pour notre temps : Plus de quarante ans après qu’est devenu le Concile ?* Parole Silence 2010, ISBN 978-2-84573-853-9.
* mit Félicien Boduka N’glandey: *Mystere de l’Esprit Saint Dans l’Oeuvre du Pere Henri de Lubac.* L’Harmattan 2011
* mit Père Louis Pelletier und Joseph de Almeida-Montero: *Grandir avec le Christ : La maturité spirituelle.* Artège Editions 2017
* *L’Église face à ses défis*, CLD 2019, ISBN 978-2-85443-601-3.
* *Le matin, sème ton grain – Lettre en réponse à l’invitation du Président de la République*, Éditions du Cerf 2020, ISBN 978-2-204-14202-1

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Georges-François-Xavier-Marie Grente (1872-1959) *1918
* Biskop Marcel-Marie-Joseph-Henri-Paul Dubois (1896-1967) *1948
* Kardinal Gabriel Auguste François Marty (1904-1994) *1952
* Kardinal Aron Jean-Marie Lustiger (1926-2007) *1979
* Kardinal André Armand Vingt-Trois (1942-2025) *1988
* Erkebiskop *Éric de Moulins d'Amieu de Beaufort* (1962-) 2008

## Referanser